b'\n_START_ARTICLE_\nMamaia\n_START_SECTION_\nZemljepisni polo\xc5\xbeaj\n_START_PARAGRAPH_\nMamaia je najbolj priljubljeno letovi\xc5\xa1\xc4\x8de v Romuniji. Naselje se nahaja severno-vzhodno od centra mesta Constan\xc5\xa3a. Naselje je skoraj popolnoma nenaseljeno s stalnimi prebivalci, saj se ocenjuje, da je imelo leta 2010 stalno bivali\xc5\xa1\xc4\x8de v naselju okoli 50 prebivalcev. Naselje je mno\xc5\xbei\xc4\x8dno poseljeno poleti, ko tukaj prebiva ve\xc4\x8d tiso\xc4\x8d obiskovalcev in gostov, predvsem v obdobju od srede junija do srede septembra._NEWLINE_Mamaia se nahaja na ozkem traku zemlji\xc5\xa1\xc4\x8da dolgem pribli\xc5\xbeno 8 km in \xc5\xa1irokim samo 300 m, med \xc4\x8crnim morjem in jezerom Siutghiol. Nadmorska vi\xc5\xa1ina naselja je 7 m.\n_START_SECTION_\nTurizem\n_START_PARAGRAPH_\nOsnovna dejavnost v naselju je turizem, saj \xc5\xa1tevilne pla\xc5\xbee omogo\xc4\x8dajo kopanje od srede junija do srede septembra, ko se dnevne temperature zraka gibljejo med 25 in 30 stopinj Celzija. Morska voda ostane topla do sredi jeseni._NEWLINE_V naselju so hoteli srednje do zgornje kakovosti, najbolj\xc5\xa1i so ocenjeni s \xc5\xa1tirimi ali petimi zvezdicami. Prisotno je tudi veliko \xc5\xa1tevilo zasebnih klubov in vodni park._NEWLINE_Na severu naselja so tudi urejena podro\xc4\x8dja za kampiranje.\n_START_SECTION_\nSre\xc4\x8danje predsednikov\n_START_PARAGRAPH_\nMamaia je gostila 11. sre\xc4\x8danje predsednikov dr\xc5\xbeav in vlad Srednje evropske pobude v \xc4\x8dasu med 27. in 28. majem 2004.'